stanford-oval/wikipedia huggingface dataset:
ליגת העל הניגרית

| --- | --- |

 שם מלא:  ניגריה פרופשיונל פוטובול ליג
 כינוי:  NPFL
 תחום:  כדורגל
 ארגון:  חברת ניהול הליגה (LMC)
 מדינות:  ניגריה ניגריה
 קונפדרציה:  CAF
 קבוצות:  20
 תקופת הפעילות:  1972–הווה (כ־52 שנים)
 שמות קודמים:  "ליגת הכדורגל הניגרית/הלאומית" (1972–1979) "הליגה הלאומית ממחלקה ראשונה" (1979–1990) "הליגה הניגרית המקצוענית" (1990–1993) "ליגת העל הניגרית" (1993–2000) "הפרימיירשיפ הניגרי" (2000–2003) "ליגת העל הניגרית" (2003–2013)
 אלופה נוכחית:  אנוגו ריינג'רס (2024)
 מירב הזכיות:  אנימבה (9 זכיות)
 מפעל מקביל:  גביע ה-FA הניגרי   הסופר קאפ הניגרי   סופר 4
 מפעל נמוך:  הליגה הלאומית הניגרית (NNL)
 npfl.ng
הליגה הניגרית המקצוענית בכדורגל ("Nigerian Professional Football League" - NPFL) היא ליגת הכדורגל הבכירה בניגריה.  היא הוקמה באופן מקצועני בשנת 2004 משינוי הרכבה של "הליגה הלאומית הניגרית" (NNL) שהייתה קיימת לפני כן משנת 1972, והיא מאורגנת על ידי "חברת ניהול הליגה" (ה-LMC).
הליגה מכילה 20 קבוצות, והיא מחולקת לשני חלקים, חלק A וחלק B כאשר המובילות משתי הליגות משתתפות בפלייאוף הקובע את אלופת ניגריה. האלופה וסגניתה משתתפות בעונה שלאחר מכן בליגת האלופות האפריקאית.
ב-2012 הליגה דורגה לליגה הטובה באפריקה ול-24 הכי טובה בעולם, כאשר באופן מסורתי היא מדורגת בין עשר הליגות הטובות באפריקה, ומייצאת שחקנים לליגות בכירות באירופה.
אלופות הליגה בעבר

↑  הליגה הופסקה במחזור ה-24 והושעתה
↑  הליגה הוקפאה במחזור ה-25, עקב התפרצות נגיף הקורונה ולא חזרה לפעילות
אליפויות לפי קבוצות

| קבוצה | זכיות | שנות זכייה |
| --- | --- | --- |
| אנימבה | 9 | 2001, 2002, 2003, 2005, 2007, 2009/2010, 2015, 2019, 2023 |
| אנוגו ריינג'רס (אינטרנשיונל) | 8 | 1974, 1975, 1977, 1981, 1982, 1984, 2016, 2024 |
| שוטינג סטארס | 5 | 1976, 1980, 1983, 1995, 1998 |
| איווניאנוו נאציונלה (הארטלנד) | 5 | 1987, 1988, 1989, 1990, 1993 |
| קנו פילארס | 4 | 2007/2008, 2012, 2013, 2014 |
| איגל סמנט/דולפינס | 3 | 1997, 2004, 2010/2011 |
| בנדל אינשורנס | 2 | 1973, 1979 |
| יוליוס ברגר | 2 | 1991, 2000 |
| לובי סטארס | 1 | 1999 |
| BCC ליונס | 1 | 1994 |
| סטאטיונרי סטורס | 1 | 1992 |
| לבנטיס יונייטד | 1 | 1986 |
| פלאטו יונייטד | 1 | 2017 |
| ביילסה יונייטד | 1 | 2008/2009 |
| אושן בויס | 1 | 2006 |
| אודוג'י יונייטד | 1 | 1996 |
| ניו ניגריה בנק | 1 | 1985 |
| ראקה רוברס | 1 | 1978 |
| מייטי ג'טס | 1 | 1972 |
מודול נאמן

בתורת החוגים, מודול נאמן הוא מודול מעל חוג  R, שהמאפס שלו
 Ann(M)=\{r\in R:rM=0\} טריוויאלי.
אם  M מודול מעל חוג מנה  R/I, אז הוא גם מודול מעל  R, ושם המאפס שלו מכיל את  I. לכן, כאשר  M מודול נאמן, מובטח שהוא אינו מוגדר מעל חוג מנה אמיתי של  R, אלא רק מעל  R עצמו.
ראו גם

פיתול (אלגברה)
ליגת העל הסודאנית

| --- | --- |

 שם מלא:  הפרימייר ליג הסודאני
 תחום:  כדורגל
 ארגון:  התאחדות הכדורגל של סודאן 
 מדינות:  סודאן סודאן
 קונפדרציה:  CAF
 קבוצות:  16
 תקופת הפעילות:  1965–הווה (כ־59 שנים)
 אלופה נוכחית:  אל-הילאל קלאב (2023/2024)
 מירב הזכיות:  אל-הילאל קלאב (30 זכיות)
 מפעל מקביל:  גביע סודאן
 
ליגת העל הסודאנית (בערבית: الدوري السوداني الممتاز), היא ליגת הכדורגל הבכירה בסודאן, ומשתתפות בה נכון לעונת 2020/2021, 16 קבוצות.
היסטוריה

הליגה הוקמה רשמית בשנת 1965, והאלופה בעונה הראשונה הייתה אל-הילאל קלאב.
הליגה כיום מנוהלת על ידי התאחדות הכדורגל הסודאנית אשר כפופה לקונפדרציית הכדורגל של אפריקה (CAF).
נכון לעונת 2020/2021, בליגה 16 קבוצות, והיא מחולקת ל-2 בתים של 8 קבוצות. כעבור 2 סיבובים הבתים מחולקים ל-2: 4 הקבוצות הראשונות מעפילות לפלייאוף האליפות, ו-4 הקבוצות האחרונות בבית מגיעות לפלייאוף הישרדות. הקבוצות המסיימות במקום הראשון (האלופה) והשני (סגניתה) בפלייאוף האליפות מעפילות למוקדמות ליגת האלופות האפריקאית, והקבוצות שמסיימות במקום השלישי והרביעי מעפילה לגביע הקונפדרציה האפריקאי, בעוד 2 הקבוצות במקומות האחרונים בפלייאוף ההישרדות יורדות לליגת המשנה הסודאנית, ו-2 הקבוצות הלפני אחרונות מגיעות לפלייאוף הישרדות נוסף.
קבוצת אל-הילאל קלאב היא הקבוצה המצליחה ביותר בסודאן, עם 27 זכיות באליפות הליגה (מאז 1965). שנייה בדירוג היא אל-מריח' עם 21 אליפויות, ושניהן שולטות בכדורגל הסודאני ומקורן מהעיר אומדורמאן.
הזוכות באליפות הליגה

קבוצה המסומנת בכתב מודגש זכתה בגביע סודאן באותה העונה והשלימה דאבל מקומי.
טבלת אליפויות

| # | קבוצה | אליפויות | סגנויות | עונות זכייה |
| --- | --- | --- | --- | --- |
| 1 | אל-הילאל קלאב | 30 | 18 | 1965/1966, 1966/1967, 1969/1970, 1973/1974, 1981/1982, 1983/1984, 1984/1985, 1986/1987, 1987/1988, 1989/1990, 1991/1992, 1994/1995, 1995/1996, 1996/1997, 1998/1999, 1999, 2003, 2004, 2005, 2006, 2007, 2009, 2010, 2012, 2014, 2016, 2017, 2020/2021, 2021/2022, 2023/2024 |
| 2 | אל-מריח' | 21 | 21 | 1970/1971, 1971/1972, 1972/1973, 1974/1975, 1977/1978, 1978/1979, 1982/1983, 1985/1986, 1990/1991, 1993/1994, 1997/1998, 2000, 2001, 2002, 2008, 2011, 2013, 2015, 2018, 2018/2019, 2019/2020 |
| 3 | מ.ס. אל-מוראדה | 2 | 4 | 1967/1968, 1988/1989 |
| 4 | מ.ס. בורי | 1 | 0 | 1968/1969 |
| 5 | הילאל אל-סהיל | 1 | 0 | 1992/1993 |
ערך זה הוא קצרמרבנושא כדורגל. אתם מוזמנים לתרום לוויקיפדיה ו.
מי אתה חושב שאתה? (תוכנית טלוויזיה בריטית)

| --- | --- |

 סוגה:  סרט תיעודי 
 מנחים:  Tomasz Kammel 
 שחקנים:  דייוויד מוריסי  דרוולה קירוואן  רופרט פנרי-ג'ונס  אלכסנדר ארמסטרונג  רופרט אוורט  קים קטרל  מרטין פרימן  דייוויד מיטשל  קווין וייטלי  יו קווארשי  אמיליה פוקס  ג'ייסון דונובן  Chris Moyles  אלן קאמינג  Bill Oddie  ברברה וינזדור  קולין ג'קסון  גראהם נורטון  פיונה ברוס  זואי ואנאמייקר  פטסי קנזיט  מירה סיאל  Vic Reeves  ג'ים פרסונס  סו ג'ונסטון  נדים סוואלה  אמנדה רדמן  מארק סטרונג  דייוויד סושה  שילה הנקוק  ג'יין הורוקס  ג'וליה סוואלה  ג'ון הרט  סטיבן פריי  ג'רמי איירונס  רוברט לינדזי  דייוויד טננט  גורינדר צ'דהא  קרול וורדרמן 
 ארץ מקור:  הממלכה המאוחדת 
 שפות:  אנגלית 
 מספר עונות:  16 
 מספר פרקים:  125 
 הפקה
 חברת הפקה:  Wall to Wall Media 
 הפצה:  Warner Bros. Television Studios UK 
 שידור
 רשת שידור:  BBC Two 
 תקופת שידור מקורית:  12 באוקטובר 2004 – הווה 
 קישורים חיצוניים
 אתר רשמי
 דף התוכנית ב-IMDb
 
מי אתה חושב שאתה? (באנגלית: ?Who Do You Think You Are) היא סדרת טלוויזיה בריטית העוסקת בגנאלוגיה וחקר היסטוריה משפחתית, שמשודרת ב-BBC מאז 2004. נכון לשנת 2022 הופקו 150 פרקים של הסדרה.
בכל פרק ידוען עוקב אחר אילן היוחסין האישי שלו.
בתחילה, התוכנית לוותה בקריינות של דייוויד מוריסי ולאחר מכן, מארק סטרונג החליף אותו.
ב-2010 התוכנית הייתה מועמדת לפרס באפט"א לטלוויזיה.
נכון לשנת 2021 פורמט התוכנית נמכר לעשרים מדינות ברחבי העולם. הגרסה האמריקאית של התוכנית עלתה לשידור ב-NBC ב-2010, הידוענית הראשונה שהשתתפה בה הייתה שרה ג'סיקה פארקר. את העונה השנייה פתחה ונסה ויליאמס, שהייתה האשה השחורה הראשונה שנבחרה למלכת היופי של אמריקה ב-1983. הגרסה האמריקאית שודרה בישראל בערוץ "יס דוקו".
הגרסה הישראלית

בישראל רכש הערוץ הראשון את הזכויות להפקת גרסה ישראלית של התוכנית ב-2009. התוכנית שודרה בתחילת 2010.
הערות שוליים

↑  Vicky Frost, Bafta TV awards 2010: what's your pick of the bunch?, The Guardian, ‏10 May 2010
↑  רותה קופפר, חיי שרה, באתר הארץ, 27 במאי 2010
↑  רותה קופפר, זכות אבות, באתר הארץ, 20 ביוני 2011
↑  עכבר העיר, בוב דילן בישראל - ועוד המלצות ליום שני, באתר הארץ, 20 ביוני 2011
↑  רותה קופפר, ערוץ 1 והסינמטקים ישתפו פעולה בהקרנת סרטי תעודה חדשים וישנים, באתר הארץ, 7 ביולי 2009
מודול פשוט

באלגברה ובתורת החוגים, מודול פשוט מעל חוג  R הוא מודול  M שאין לו תת-מודולים למעט מודול האפס ו- M עצמו. מודול האפס אינו נחשב פשוט. מן המודולים הפשוטים אפשר במקרים רבים לבנות את כל המודולים (בעלי סדרת הרכב סופית) מעל החוג.
כל מודול ארטיני מכיל תת-מודולים פשוטים. חוג המספרים השלמים, כמודול מעל עצמו, הוא דוגמה למודול שאין לו תת-מודולים פשוטים.
אפיון

כל מודול פשוט הוא ציקלי (כלומר, מודול מהצורה  M=Rx), וכל מודול ציקלי איזומורפי למודול מהצורה  R/L כאשר  L אידיאל שמאלי של  R. המודול  R/L פשוט בדיוק כאשר  L אידיאל שמאלי מקסימלי (ולפי הלמה של צורן נובע מכאן שלכל חוג יש מודולים פשוטים). המאפס של  R/L הוא האידיאל הדו-צדדי הגדול ביותר המוכל ב- L; לכן  R חוג פרימיטיבי אם ורק אם יש לו אידיאל שמאלי שאינו מכיל אף אידיאל דו-צדדי.
דוגמאות

המודולים של חוג המספרים השלמים הם החבורות האבליות; המודולים הפשוטים הם בדיוק החבורות הציקליות מסדר ראשוני.
תת-המודולים הפשוטים של חוג (כמודול מעל עצמו) הם האידיאלים השמאליים המינימליים שלו, אם יש כאלה.
חוג מטריצות מעל חוג פשוט גם הוא פשוט.
הלמה של שור קובעת כי חוג האנדומורפיזמים של מודול פשוט הוא חוג עם חילוק, כלומר כל אנדומורפיזם של מודול פשוט שונה מאפס הוא איזומורפיזם.
מוצב גמבה

מוצב גמבה היה מוצב צד"ל ברכס עלי טאהר, ששכן מצפון למוצב דלעת של צה"ל וליד הכפרים הלבנונים: חבוש וכפר רומאן.
המוצב אויש בדרך קבע במחלקה של צד"ל ובטנק T-55.
לעיתים החליפו חיילי צה"ל את לוחמי צד"ל במוצב כדי לאפשר להם יציאה לחופשה וכן לטובת מבצעים של יחידות מיוחדות באזורים הסמוכים לו. למשל מבצע טרף קל של סיירת גולני בכפר אל-כפור ומבצעים של יחידת מגלן וסיירת מטכ"ל.
המוצב אפשר תצפית אל מורדות ההרים: שמיס, רפיע וצאפי וכן אל הוואדיות הנסתרים שביניהם, כך שהוא ראה את תנועת המחבלים שהייתה נסתרת ומאיימת על המוצבים ברכס עישייה: עישייה, ריחן וסוג'וד.
תצפית זו שימשה מבצעים רבים של יחידת אגוז.
מוצב דלעת סבל מהטרדות מצד מוצב צבא לבנון (צל"ב) שהיה סמוך אליו בכפר רומאן. לרוב ההטרדות בוצעו ממקלעים כבדים - מקלע DShK שהופעלו בפועל על ידי חזבאללה ולא על ידי החיילים הלבנונים. בנוסף הותקף המוצב רגלית מטווח קרוב ובטילי כתף וירי צלפים מהטווח הבינוני ובטווח הרחוק: בטילי נ"ט סאגר, פצצות מרגמה (כולל מרגמה כבדה 120 מ"מ) ואף מתותחים 120 מ"מ D-30 שהופעלו על ידי צבא לבנון. המקלעים הכבדים הושתקו במבצע של עורב גולני שהמתינו להם במארב עד שתקפו את המוצב ושיגרו טיל שחיסל את המקלע.
מודול פשוט למחצה

במתמטיקה, ובפרט בתחום תורת המודולים, מודול פשוט למחצה הוא מודול המתפרק לסכום ישר של תת-מודולים פשוטים. תכונה זו מאפשרת להחליף שאלות על המודול בשאלות דומות על תת-המודולים הפשוטים שלו, ולכן מודולים פשוטים למחצה הם אלו שעבורם תורת ההצגות, החוקרת את המודולים הפשוטים של חוג, היא הנגישה ביותר.
חוג שהוא פשוט למחצה כמודול מעל עצמו נקרא חוג פשוט למחצה. לפי משפט ארטין-ודרברן, החוגים הפשוטים למחצה הארטיניים הם המכפלות הישרות של חוגי מטריצות מעל חוגי חילוק.
הגדרה

מודול  M מעל חוג  R הוא פשוט למחצה אם הוא שווה לסכום ישר של תת-מודולים פשוטים שלו.
עבור מודול  M התנאים הבאים שקולים:
M הוא מודול פשוט למחצה.
M הוא סכום של תת-מודולים פשוטים.
M שווה לתשתית שלו.
M הוא בעל משלימים: לכל תת-מודול  N קיים משלים  P (היינו  M=N\oplus P).
תכונות

משפחת המודולים הפשוטים למחצה סגורה תחת מעבר לתת-חוגים ולחוגי מנה, ותחת סכום ישר.
מודול מוצלב

במתמטיקה, מודול מוצלב (באנגלית: crossed module) הוא מבנה מתמטי המורכב מ-2 חבורות G ו-H, כאשר G פועלת על H (ניתן לדון במקרה של פעולה שמאלית  (g,h)\mapsto ^{g}\!h=g\cdot h או פעולה ימנית  (h,g)\mapsto h^{g}=h\cdot g), ויש הומומורפיזם של חבורות
שמכבד את פעולת ההצמדה של G על עצמה
ומקיים את זהות פייפר (Peiffer):
כאשר מגדירים מודול מוצלב עם פעולה ימנית  h^{g}=h\bullet g, רושמים במקום:
וזהות פייפר היא
דוגמאות

המודול המוצלב הטריוויאלי  \mathrm {id} :G\to G הוא מודול מוצלב ימני עם הפעולה  h^{g}=g^{-1}hg ושמאלי עם  ^{g}h=ghg^{-1}.
תהי  H<G תת-חבורה נורמלית ו- d:H\hookrightarrow G הומומורפיזם השיכון. זהו מודול מוצלב (ימני) עם הפעולה  h^{g}=g^{-1}hg. הנורמליות מבטיחה ש- h^{g}=g^{-1}hg\in H ולכן הפעולה מוגדרת היטב.
d:H\twoheadrightarrow G כאשר d על והגרעין של d מרכזי, כלומר:  \ker(d)\subseteq Z(H).
יהי  d:G\to \mathrm {Aut} (G) כאשר d שולח כל איבר  g\in G לאוטומורפיזם הפנימי  x\mapsto g^{-1}xg בחבורות האוטומורפיזמים  \mathrm {Aut} (G), והפעולה היא הפעולה הטבעית של האוטומורפיזם:  h^{g}=[\![x\mapsto g^{-1}xg]\!](h)=g^{-1}hg (פעולה ימנית). אזי  d:G\to \mathrm {Aut} (G) הוא מודול מוצלב (ימני).
שימושים

הנושא הוזכר לראשונה על ידי ג'ון וייטהד בשנת 1941 ובעבדותו משנת 1946 הוא לראשונה השתמש בשם "מודול מוצלב".
למודולים מוצלבים יש שימושים בחישוב קוהומולוגיות באלגברה הומולוגית ובפרט עם גישת חבורות-2 וגרופואידים. כמו כן, למושג זה קשר חזק לטופולוגיה אלגברית וחבורות הומוטופיה.
מודול לוגיסטי רב תכליתי

מודול לוגיסטי מחובר לתחנת החלל
מודול לוגיסטי רב תכליתי (באנגלית: Multi-Purpose Logistics Module) הוא יחידה שנבנתה להעברת מטען לתחנת החלל הבין-לאומית והעברה ממנה לכדור הארץ ציודים שכבר אין בהם צורך. היחידות נבנו על ידי סוכנות החלל האיטלקית והועברו לבעלות של נאס"א.
היסטוריה

תכנון המודולים החל בבואינג לצורכי תחנת חלל פרידום. בהמשך הפרויקט הועבר לסוכנות החלל האיטלקית שהיה בעל ניסיון בתחום. בדצמבר 1991 נחתם חוזה. בתמורה לבניית היחידות איטלקים קיבלו גישה למשאבים של תחנת החלל וזמן לביצוע מחקרים. בשנת 1993 בעקבות שינויים מהותיים בתכנון תחנת החלל הבין-לאומית אורך המודול הוגדל פי 2.
תכנון ובנייה בוצעו על ידי אלניה איירמאקי בהתאם להנחיות של מרכז החלל מרשל. בניית המודול הראשון הסתיימה בשנת 1998 ובשנת 2001 הוא שוגר לחלל.
בסך הכול נבנו שלוש יחידות "רפאלו", "לאונרדו" ו"דונטלו" שנקראו על שם ציירים איטלקים ידועים. מכיוון ששמות היו זהות לשמות של צבי הנינג'ה הצבים הם חלק של לוגו של הפרויקט.
מודול "לאונרדו" שוגר לחלל שמונה פעמים. לקראת הטיסה האחרונה בשנת 2011 הוא הותאם לחיבור קבוע לתחנת החלל. כיום הוא מהווה חלק בלתי נפרד ממנה.
מודול "רפאל" שוגר לחלל ארבע פעמים. הוא נמצא כיום במתקני אקסיום ספייס ומתוכנן להיות חלק של תחנת החלל שבבנייתה.
מודול "דונטלו" לא שוגר לחלל. הוא הועבר ללוקהיד מרטין ומהווה מתקן בדיקות ליחידה שתוצב בירח כחלק של תחנת החלל חדשה.
מבנה המודול

המודול מהווה גליל באורך של 6.6 מ' וקוטר 4.57 מ'. משקל המודול הוא 4,082 ק"ג והוא יכול להביא לחלל כ-9,000 ק"ג מטען. הוא נבנה מפלדת אל-חלד.
הנפח הפנימי הוא כ-31 מ"ק. מודול יכול לשמש כמגורי צוות תחנת החלל כאשר הוא מחובר לתחנת החלל.
מחוץ למודול הותקנו התקנים מאפשרים לאמצעי קצה רובוטי של תחנת החלל קנדארם2 לשלוף אותה ממעבורת החלל ולחבר למודול Unity. לאחר פירוק המטען, לקראת ניתוק מתחנת החלל מודול הועבר בחזרה לתא מטען של המעברות.
שימוש במודול

| טיסה | שיגור | משימה | מעבורת חלל | מודול לוגיסטי | משקל בהמראה, ק"ג | משקל בנחיתה, ק"ג |
| --- | --- | --- | --- | --- | --- | --- |
| 1 | 8 במרץ 2001 | STS-102 | מעבורת החלל דיסקברי | "לאונרדו" | 10,213 | 6,540 |
| 2 | 19 באפריל 2001 | STS-100 | מעבורת החלל אנדוור | "רפאלו" | 8,811 | 6,763 |
| 3 | 10 באוגוסט 2001 | STS-105 | מעבורת החלל דיסקברי | "לאונרדו" | 9,467 | 7,799 |
| 4 | 5 בדצמבר 2001 | STS-108 | מעבורת החלל אנדוור | "רפאלו" | 9,228 | 8,693 |
| 5 | 5 ביוני 2002 | STS-111 | מעבורת החלל אנדוור | "לאונרדו" | 10,753 | 9,140 |
| 6 | 26 ביולי 2005 | STS-114 | מעבורת החלל דיסקברי | "רפאלו" | 8,301 | 9,110 |
| 7 | 4 ביולי 2006 | STS-121 | מעבורת החלל דיסקברי | "לאונרדו" | 9,588 | 8,124 |
| 8 | 14 בנובמבר 2008 | STS-126 | מעבורת החלל אנדוור | "לאונרדו" | 12,748 | 6,966 |
| 9 | 28 באוגוסט 2009 | STS-128 | מעבורת החלל דיסקברי | "לאונרדו" | 12,601 | 8,927 |
| 10 | 5 באפריל 2010 | STS-131 | מעבורת החלל דיסקברי | "לאונרדו" | 12,371 | 9,242 |
| 11 | 24 בפברואר 2011 | STS-133 | מעבורת החלל דיסקברי | "לאונרדו" |  | חלק של תחנת החלל |
| 12 | 8 ביולי 2011 | STS-135 | מעבורת החלל אטלנטיס | "רפאלו" | 9,500 | 5,660 |
חבר משלחת לתחנת החלל בתוך המודול
מאט מולנווג

| --- | --- |

מאט מולנווג
 לידה:  11 בינואר 1984 (בן 40) יוסטון, ארצות הברית 
 שם לידה:  Matthew Charles Mullenweg 
 מדינה:  ארצות הברית 
 מקום מגורים:  סן פרנסיסקו קליפורניה
 ידוע בשל:  פיתוח וורדפרס
 השכלה:  בית הספר התיכון לאמנויות המופע ולאמנות ויזואלית  אוניברסיטת יוסטון 
 פרסים והוקרה:  פרס הינז (2016) 
 http://ma.tt/
 
מתיו צ'ארלס "מאט" מולנווג (נולד ב-11 בינואר 1984 ביוסטון טקסס) הוא מוזיקאי, יזם ומפתח בתחום האינטרנט מסן פרנסיסקו, קליפורניה. הוא מוכר בעיקר בזכות פיתוח וורדפרס, מערכת ניהול תוכן אשר מופצת באופן חופשי ומהווה פלטפורמה לכשליש מכל אתרי האינטרנט בעולם.[דרוש מקור].
בשלהי 2005 הוא הקים את חברת אוטומטיק (Automattic) שמפעילה את וורדפרס ואקיזמט, המציעים בלוגים חינמיים ושירותים נוספים בתשלום. נכון ל-2019, החברה גייסה מעל 317 מיליון דולר.
הערות שוליים

↑  Automattic, Crunchbase
| --- | --- |
בקרת זהויות :  BIBSYS: 9078235  dblp: 36/2725  ISNI: 0000 0003 8475 272X  LCCN: no2007147453  SUDOC: 132099519  VIAF: 278026171   WorldCat (עם VIAF): 278026171 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ליגת העל הסורינאמית

| --- | --- |

 שם מלא:  ליגה א' של SVB בכדורגל
 כינוי:  Eerste Divisie - ארסטה דייוויס
 תחום:  כדורגל
 ארגון:  התאחדות הכדורגל של סורינאם 
 מדינות:  סורינאם סורינאם
 קונפדרציה:  CONCACAF
 קבוצות:  12
 תקופת הפעילות:  1923–הווה (כ־101 שנים)
 אלופה נוכחית:  רובין הוד (2022/2023
 מירב הזכיות:  רובין הוד (26 זכיות)
 מפעל נמוך:  Surinamese Eerste Klasse 
 www.svb.sr
 
ליגת העל הסורינאמית (בהולנדית: SVB Eerste Divisie; בתרגום לעברית: "ליגה א' של ה-SVB") היא הליגה העליונה בכדורגל בסורינאם, שמאורגנת על ידי פדרציית הכדורגל הסורינאמית.
למרות מיקומה של המדינה בדרום אמריקה היא חלק מקונפדרציית הכדורגל הצפון-אמריקאית ׁ(ה-CONCACAF) ביחד עם מדינות גיאנה וגיאנה הצרפתית שהן בעלות סטטוס זהה. עד עצמאותה של המדינה ב-1975 הייתה סורינאם תחת שלטון הולנדי של ממלכת ארצות השפלה, והליגה נוסדה בשנת 1923 תחת שלטון הולנדי.
בליגה מתחרות כיום 12 קבוצות, כאשר בעונת 2018/2019 היו 16 קבוצות. פורמט התחרות הוא 2 סיבובים מלאים, כאשר הראשונה בסיום הסיבוב השני מוכתרת כאלופת המדינה, ומעפילה לתחרות פנימית של הקאריביים שנקראת המגן הקריבי לקבוצות.
הקבוצה הבולטת ביותר בליגה מאז היווסדה היא קבוצת רובין הוד (שמקורה בעיר הבירה, פרמריבו) ולה 26 אליפויות מהינדה.
אלופות הליגה לפי עונות

↑  לא התקיימה תחרות בשנים אלו בעקבות מלחמת העולם השנייה
↑  בעקבות השפעת התפרצות נגיף הקורונה הוחלט לבטל את העונה.
טבלת אלופות

| אלופות> קבוצה | אלופות> אליפויות | אלופות> שנות זכייה | אלופות>  | אלופות>  |
| --- | --- | --- | --- | --- |
| רובין הוד | 26 | 1953, 1954, 1955, 1956, 1958/1959, 1964, 1971, 1975, 1976, 1979, 1980, 1981, 1983, 1984, 1985, 1986, 1987, 1988, 1989, 1993/1994, 1994/1995, 2004/2005, 2011/2012, 2017/2018, 2022, 2023 |  |  |
| טרנסוואל | 17 | 1924/1925, 1936/1937, 1937/1938, 1950, 1951, 1962, 1965, 1966, 1967, 1968, 1969, 1970, 1973, 1974, 1990/1991, 1991/1992, 1995/1996, 1997, 1999/2000 |  |  |
| אינטר מואנגוטאפואה | 10 | 2006/2007, 2007/2008, 2009/2010, 2010/2011, 2012/2013, 2013/2014, 2014/2015, 2015/2016, 2016/2017, 2018/2019 |  |  |
| וורווארטס | 6 | 1935/1936, 1940/1941, 1952, 1957/1958, 1977, 2001/2002 |  |  |
| ליאו ויקטור | 5 | 1961, 1963, 1978, 1982, 1992/1993 |  |  |
| צ'יצ'ירונה | 4 | 1931/1932, 1932/1933, 1933/1934, 1934/1935 |  |  |
| ווקינג באוט קומפאני | 3 | 2003/2004, 2005/2006, 2008/2009 |  |  |
| אייאקס | 3 | 1926/1927, 1928/1929, 1929 |  |  |
| אס אנ אל/אמ וי וי | 3 | 1948, 1949, 1998/1999 |  |  |
| ארסנל | 2 | 1938/1939, 1939/1940 |  |  |
| בלאוו-ויט אקסלסיור | 1 | 1930/1931 |  |  |
| פ.ק.ס נסיונל | 1 | 2002/2003 |  |  |
| אולימפיה | 1 | 1923/1924 |  |  |
מודול נתרי

באלגברה מופשטת, מודול נתרי הוא מודול  M המקיים את תנאי השרשרת העולה (ACC) על הסדר החלקי של יחס ההכלה על תת-המודולים שלו.
תנאי זה שקול להגדרות הבאות לנתריות של מודול  M:
בכל תת-קבוצה לא ריקה של תת-מודולים של  M יש איבר מקסימלי (ביחס להכלה).
כל תת-מודול של  M נוצר סופית.
היסטוריה

דויד הילברט היה המתמטיקאי הראשון שהשתמש בתכונות של תת-מודולים נוצרים סופית. הוא הוכיח את משפט הבסיס של הילברט שעל פיו כל אידיאל בחוג הפולינומים ב- n משתנים מעל שדה כלשהו נוצר סופית. למרות זאת, התכונה נקראת על שם אמי נתר.
תכונות

חוג נתרי הוא חוג שהוא מודול נתרי כמודול מעל עצמו. מעל חוג נתרי, כל מודול נוצר סופית הוא מודול נתרי.
לכל תת-מודול  K של מודול  M, המודול  M נתרי אם ורק אם  K ו- M/K נתרים (למרות שתת-מודול של מודול נוצר סופית אינו בהכרח נוצר סופית).
כל מודול נתרי (או ארטיני) אפשר לפרק לסכום ישר סופי של מודולים אי-פרידים (כאלו שאי אפשר לפרק אותם לסכום ישר). אם המודול בעל אורך סופי, אז הפירוק יחיד עד כדי סדר (משפט קרול-רמק-שמידט).
ראו גם

מודול ארטיני
מוצב חבצלת

מוצב חבצלת היה המוצב הצפוני ביותר מבין מוצבי צה"ל באזור ג'בל ברוך.
מוצב חבצלת בדרום לבנון
מטרת המוצב הייתה לאבטח את העיירה ג'זין שעל השלוחה הדרומית של ג'בל ברוך, ולאבטח את הדרך מהבקאע אל מישור החוף הלבנוני. כמו כן ג'בל ברוך היווה נקודה אסטרטגית אל מול הכוחות הסורים.
המוצב הוקם בשנת 1982, בתחילת מלחמת לבנון הראשונה. לאחר הנסיגה מהרי השוף ורצועת החוף, היה המוצב הצפוני ביותר של צה"ל בלבנון.
בחורף, בעקבות מזג האוויר הקשה, שכלל סופות שלג וירידה חדה בטמפרטורות, היה המוצב ננטש, ובאביב היה מאויש שוב על ידי גדוד חי"ר (931, 932, 50, 432) שהיה מתחלף כל כמה חודשים. החיילים ישנו באוהלים ולא במבני בטון.
הציר שהוביל למוצב התחיל מהבקעה ועבר דרך מוצב "אנטנה", בחלק הדרומי של ג'בל ברוך. מלבדו היה קיים ציר חלופי - ציר ״מרתון״, שירד משיא ההר ישירות לבקעת הלבנון. בציר הנוסף לא נעשה כל שימוש למעט סיור שהתקיים לערך אחת לחודש על מנת לנקותו ככל הניתן ממוקשים וממטענים.
המוצב ננטש בסוף אוקטובר 1984, ולא אויש מאז על ידי חיילי צה"ל. בעת הנסיגה לרצועת הביטחון, ננטשו גם המוצבים העיקריים בהר - חטמ"ר ארזים שהייתה הסמכות הפיקודית בכל מוצבי ההר, ושלושה שבועות אחריה גם מוצב האנטנה.
ראו גם

הלחימה בדרום לבנון (1985–2000)
רצועת הביטחון
ערך זה הוא קצרמרבנושא צה"ל. אתם מוזמנים לתרום לוויקיפדיה ו.
ליאוניד קוצ'מה

לאוניד קוצ'מה (באוקראינית: Леонід Данилович Кучма; נולד ב-9 באוגוסט 1938) הוא פוליטיקאי אוקראיני שכיהן כנשיאה השני של אוקראינה, בשנים 1994 – 2005.
ביוגרפיה

קוצ'מה נולד בכפר צ'איקינה במחוז צ'רניהיב, אביו, דנילו, מת כשהוא היה בן 4. דנילו קוצ'מה היה חייל במלחמת העולם השנייה שמת מפצעיו בכפר נובוסליציה בבית החולים שדה מספר 756. אמו פראסקה עבדה בקולחוז. קוצ'מה למד בבית הספר במחוז משנה סמניבקה והמשיך לימודיו באוניברסיטה הלאומית של דנייפרופטרובסק בשנת 1960 כמהנדס טילים בתחום החלל. באותה שנה הצטרף למפלגה הקומוניסטית של ברית המועצות.
קוצ'מה עבד כמהנדס אווירונאוטיקה במשרד תכנון יוז'נוי בדניפרופטרובסק. בגיל 28 היה למנהל ניסויים מטעם המשרד בקוסמודרום בייקונור.
בשנת 1967 נישא ללודמילה טלאלייבה, בתו של גנאדי טומאנוב, קצין בכיר במפעלי יוז'מאש שהפך לשר לענייני בניית מכונות.
ביוגרפיה > קריירה פוליטית

בגיל 38 קוצ'מה היה למנהל סניף המפלגה הקומוניסטית ביוז'ני והיה לחבר הוועד המרכזי של המפלגה. הוא היה נציג המפלגה בקונגרס המפלגה ה-27 וה-28. לקראת סוף שנות ה-80 של המאה ה-20 קוצ'מה החל לבקר את המפלגה הקומוניסטית.
ב-1982 התמנה למזכיר הראשון של לשכת העיצוב ביוז'מאש ומשנת 1986 ועד 1992 כיהן כמנכ"ל החברה. בשנים 1990-1992 היה חבר הראדה העליונה (הפרלמנט האוקראיני). בשנת 1992 מונה לתפקיד ראש ממשלת אוקראינה. הוא התפטר שנה לאחר מכן ונבחר מחדש לפרלמנט בשנת 1994.
ביוגרפיה > נשיא אוקראינה

קוצ'מה התפטר מתפקיד ראש הממשלה בספטמבר 1993 והריץ את עצמו כמועמד לתפקיד הנשיא בשנת 1994 תוך הבטחה להאיץ את הכלכלה ולשקם את היחסים הכלכליים עם רוסיה ולהאיץ את הרפורמות הכלכליות. קוצ'מה זכה כנגד הנשיא המכהן ליאוניד קרבצ'וק וקיבל תמיכה רחבה מהמצביעים באזורי התעשייה במרכז ומזרח אוקראינה.
בשנת 1999 הוא נבחר מחדש לכהונה שנייה. יריביו האשימו אותו במעורבות ברצח העיתונאי גאורגי גונגדזה בשנת 2000, האשמות שהוא דחה מכל וכל. החקירה נגדו נסגרה במאי 2001, אולם נפתחה שוב באוקטובר 2002. בנוסף בזמן כהונתו השנייה סבלה המדינה ממשבר כלכלי.
באפריל 2001 הדיח את ראש הממשלה ויקטור יושצ'נקו. בשנים 2002–2005 היה ויקטור ינוקוביץ' ראש ממשלתו לאחר שראש הממשלה אנטולי קינך פוטר לאחר זמן קצר.
מאחר שכהונתו של נשיא אוקראינה מוגבלת לשתי קדנציות רצופות בלבד, פרש קוצ'מה בתום הכהונה השנייה, כאשר שני המועמדים המובלים בבחירות הבאות היו ינוקוביץ' ויושצ'נקו, ששימשו ראשי ממשלה בזמן נשיאותו.
ביוגרפיה > נשיא אוקראינה > מדיניות פנים

באוקטובר 1994 הוא הכריז על עריכת רפורמות כלכליות הכוללות צמצום הסובסידיות הממשלתית, הורדת מיסים ופיקוח על המחירים, הפרטת התעשייה והחקלאות ורפורמות ברגולציה בתחום הבנקאות. רבים מתוכניותיו אושרו וקרן המטבע הבינלאומית אף אישרה הלוואה על סך 360 מיליון דולר. עם זאת מצב החקלאות באוקראינה בתקופתו היה גרוע מכפי שהיה בהיותה חלק מברית המועצות. כמעט מחצית מן היבולים הולכים לאיבוד, ומחירי התוצרת החקלאית בשוק אינם מכסים את עלויות הייצור.
קוצ'מה היה מקורב לקהילה היהודית ופעל נגד האנטישמיות במדינה.
ביוגרפיה > נשיא אוקראינה > מדיניות חוץ

ב-2002 נחשף כי אוקראינה עוזרת לעיראק לשקם את מאגר כלי הנשק שלה להשמדה המונית. עיראק נהגה לקנות נשק מאוקראינה עוד בתקופת ברית המועצות וקשרים אלו נמשכו, כולל מכירת מערכת התרעה מוקדמת. בנובמבר 2002 פיזר את ממשלתו בשל עסקת הנשק עם עיראק. בדצמבר 2003 הצטרפה  לקואליציה ושל ארצות הברית במלחמת עיראק ושלחה 1,700 חילים.